वाजपेयी की दीर्घायु के लिए यज्ञ किया
अजमेर | पूर्वप्रधानमंत्री अटल बिहारी वाजपेयी के 91वें जन्मदिवस के उपलक्ष्य में मनाए जा रहे सुशासन सप्ताह के तहत भाजपा आर्य मंडल की ओर से बुधवार को दयानंद बाल सदन में यज्ञ किया गया। इसमें वाजपेयी के अच्छे स्वास्थ्य दीर्घायु की कामना की गई इसके बाद आश्रम के बालक बालिकाओं को भोजन फल वितरित किया गया। मंडल अध्यक्ष मुकेश खींची ने बताया कि कार्यक्रम का शुभारंभ मुख्य अतिथि महिला एवं बाल विकास राज्यमंत्री अनिता भदेल ने दीप प्रज्वलित कर किया। कार्यक्रम में शहर अध्यक्ष अरविंद यादव, उप महापौर संपत सांखला, पूर्व सांसद रासा सिंह रावत, पूर्व विधायक हरीश झामनानी, शहर मंत्री नरपत सिंह कच्छावा, अमृत नहारिया, भवानी सिंह जेदिया, अटल शर्मा, सतीश कलवानी, शंकर नाथ, विनोद साधवाणी, राजकुमार मौर्य, सूरज यादव, पूनमचंद, हेमलता, सीता सिवासिया, संतोष माहेश्वरी आदि मौजूद थे।
hin_Deva hin_Deva